Tõeline tapatander on aga sümbolite ja poliitiliste ning ajalooliste käsitluste maailm. Vaat kus käivad kõige suuremad lahingud tänases Ukrainas! Siin on kindlasti toimunud nn. Sinine revolutsioon, mis on Oranži revolutsiooni täielik vastand. Uus president räägib ajaloo  ümberkirjutamise lubamatusest, kurameerib igasugu Venemaa kaasmaalaste organisatsioonidega, eitab suure näljahäda ehk holodomori kunstlikku tekitamist ehk genotsiidi bolševistliku valitsuse poolt Ukraina rahva vastu ning keeldub vastamast küsimustele Bandera ja Ukraina Ülestõusuarmee kohta. Lisaks veel lubab kahtlasi manipulatsioone ukraina keele staatusega teatud piirkondades, kus venekeelne elanikkond on ülekaalus.